proxectonos/corpus_dominio_legal_administrativo_tmp huggingface dataset:
11/11/2013 | Administración LocalMunicipal
Oleiros
Áreas de Cultura, Educación e Deportes
Edicto de aprobación da imposición de prezos públicos

EDICTO A Xunta de Goberno Local, na sesión que tivo lugar o día 25 de outubro de 2013, adoptou o seguinte acordo: – Aprobación da imposición de prezos públicos de actividades da Concellería de Ensino e Xuventude (expte. AF8/2013). Ponse en coñecemento xeral que o citado acordo, cos seus respectivos expedientes, está exposto ao público nas oficinas administrativas ubicadas no centro cultural “A Fábrica”, en horario de 8.30 a 13.00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 28 de outubro de 2013. A 1.ª tenente de alcalde delegada de Economía e Facenda Asdo.: M.ª José Varela Neira
11/11/2013 | Administración LocalMunicipal
Boimorto
Delegación funcións da Alcaldía

O Claudio Jose Osvaldo Luis Luisi Esteve, con data 31.10.2013, ditou o decreto que deseguido se transcribe: - Decreto nº. 408/2013.- Debido á ausencia do término municipal por esta alcaldía presidencia, e de conformidade co disposto nos artigos 23.3 da Lei 7/1985, de 2 de abril, reguladora das bases do réxime Local e 44, 47 e 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 13 da Lei 30/1992 de réxime xurídico das administracións públicas e do procedemento administrativo común pola presente RESOLVO: PRIMEIRO.- Delegar na Primeira Tenente de Alcalde do Concello de Boimorto, Dna. Ionel Sorin Montojo Olaciregui, a totalidade das funcións da Alcaldía, dos días 1, 2, 3 e 4 de novembro do presente ano. SEGUNDO.- O presente Decreto surtirá efectos a partires do día 1 de novembro incluído, sen prexuizo da súa publicación no Boletín Oficial da Provincia, debendo dar conta ó Pleno na primeira sesión que éste celebre.” Boimorto, 31 de outubro de 2013 O alcalde Asdo.- José Ignacio Portos Vázquez
11/11/2013 | Administración LocalMunicipal
Arzúa
Aprobación provisional de modificación de ordenanza fiscal

O Pleno do Concello, na sesión celebrada o día 30/10/2013, adoptou o acordo de aprobar provisionalmente a modificación do artigo 6 da Ordenanza fiscal reguladora da taxa por prestación do servizo de abastecemento de auga e conservación de contadores e acometidas, co obxecto de actualizar a contía das taxas de acordo co IPC publicado polo INE. O que se fai público durante o prazo de trinta días hábiles a contar dende o día seguinte ao da publicación do presente anuncio; a fin de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17, números 1 e 2 do texto refundido da Lei reguladora de facendas locais; facendo saber que no caso de que non se presentasen reclamacións, entenderase definitivamente adoptado o acordo ata entón provisional. O texto do artigo 6 que contén os importes actualizados é o que se reproduce a continuación: I.-Cota por subministración de auga: a cota tributaria en concepto de taxa por suministración de auga potable resulta de aplicar á base impoñible o precio por metro cúbico de consumo de auga, segundo segue: 1.- Por mantemento do servicio € / m3 1.1.- Mínimo de 10 m3 mes ----------------------- 0,4613 €/m3 1.2.- Desde 10 m3 a 15 m3 mes ---------- 0,6457 €/m3 1.3.- Máis de 15 m3/mes -------------------------- 0,8940 €/m3 1.- Por mantemento do servicio 1.1.- Mínimo de 50 m3 mes ------------------– 0,5998 €/m3 1.2.- Por m3 que exceda do mínimo------ 0,9456 €/m3 1.- Por mantemento do servicio 1.1.- Mínimo de 100 m3 mes ---------------– 0,5980 €/m3 1.2.- Por m3 que exceda do mínimo ------ 1,0611 €/m3 2.- A cota que se esixirá en todo caso pola prestación do servicio será a mínima establecida segundo o tipo do consumo.3.- No caso de avaría no equipo de medida ou falla de aboamento no momento de efectua-la lectura, estimaráse o consumo consonte co previsto no Regulamento do servicio municipal de suministración de auga potable.4.- Os usuarios que carezan de contador pagarán unha cota mensual de 24 m3 polo uso doméstico e 240 m3 no caso de obras. A) Cota de alta no servicio -----------------------------------------------------–––––––––––––––––– 74,11 €. B) Cota única por dereitos de acometida a red xeral de abastecemento-----131,81 €. C) Cota mensual por verificación e conservación de contadores -------––––– 0,2270 €. D) Cota mensual por conservación de acometidas -----------------------–––––––––– 0,2270 €. Arzúa, 4 de novembro de 2013 O alcalde Asdo. José Luis García López
11/11/2013 | Administración LocalMunicipal
Narón
Intervención
Edicto aprobación da modificación, imposición e ordenación das Ordenanzas fiscais e prezos públicos para o ano 2014

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público, o expediente de modificación, imposición e ordenación das Ordenanzas Fiscais e Prezos Públicos para o ano 2014. Aprobadas provisionalmente polo Concello Pleno en data 31 de outubro do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 4 de novembro de 2013 O alcalde acctal Rebeca Maria Roman Alejandro Shahzad De Echegaray
11/11/2013 | Administración LocalMunicipal
Arteixo
Persoal
Modificación da oferta de emprego público de 2013 do Concello de Arteixo

Segundo Resolución de data 28 de outubro de dous mil trece nº 3513/2013, modificase a Oferta de emprego público do Concello de Arteixo para o exercicio 2013, na que ao abeiro do establecido polo art.70.3 do EBEP, inclúense a seguinte praza quedando do seguinte teor: Grupo, segundo artigo 76 da Lei 7/2007: C1. Clasificación: Escala de Admón. especial, Subescala Servizos especiais. Número de vacantes: Tres. Denominación: Oficial de Policía local (dúas contra amortización por promoción interna). Arteixo, a 31 de outubro de 2013. O ALCALDE-PRESIDENTE Por delegación, Decreto nº 989/2011 Asdo: Jose Mª Sánchez Novo
11/11/2013 | Administración LocalMunicipal
Arteixo
Servizos Económicos
Publicación aprobación provisional Ordenanza nº 33

O Concello Pleno, en sesión celebrada o 31 de outubro de 2013, acordou o establecemento e exixencia dun prezo público pola prestación do servizo de apoio á mobilidade persoal para persoas con discapacidade e/ou dependentes, aprobando provisoriamente a ordenanza nº 33, non fiscal, reguladora do precio público pola prestación do servizo de apoio á mobilidade persoal para persoas con discapacidade e/ou dependentes do concello de Arteixo e derrogando a vixente ordenanza nº 33 reguladora do mesmo prezo público. Dito acordo foi adoptado en virtude do sinalado no artigo 41 do Real Decreto 2/2004, de 5 de marzo, polo que se aproba o texto refundido da lei reguladora das facendas locais, exponiéndose ao público por un prazo de trinta días, segundo establece o artigo 49 da Lei 7/85, de 2 de abril, mediante inserción deste edicto no BOP e no diario “La Voz de Galicia”, así como en cumprimento dos preceptos citados, no Taboleiro de edictos do Concello. Dito prazo comenzará a contar a partir da derradeira das publicacións producidas, podendo os interesados examinar o expediente e presentar, no seu caso, as reclamacións que estimen oportunas. Rematada a exposición pública, a Corporación resolverá as reclamacións que fóran presentadas. Se tales reclamacións non se tiveran producido, entenderáse definitivamente adoptado, publicando o texto íntegro de tal modificación. Arteixo 31 de outubro de 2013, O Alcalde Carlos Calvelo Martínez
11/11/2013 | Administración LocalMunicipal
Neda
Aprobación provisonal modificación Ordenanzas fiscais

O Pleno da Corporación municipal, na sesión extraordinaria do día 7 de novembro de 2013, adoptou o seguinte acordo, sobre ordenanzas fiscais: Primeiro.- Aprobar provisionalmente as modificacións das ordenanzas fiscais que se relacionan a continuación, de acordo cos textos incorporados ó expediente: - O. F. nº 5, reguladora da taxa pola subministración de auga potable a domicilio. - O. F. nº 8, reguladora da Taxa polo aproveitamento especial do dominio público Local, a favor de empresas explotadoras de servicios de subministros de interés xeral. - O. F. n º 10, reguladora da taxa polo servicio de recollida e tratamento do lixo. Segundo.- Acordar, consonte co disposto no artigo 17.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, a exposición ó público destas modificacións polo prazo de trinta días, ós efectos de reclamacións, mediante anuncios que se deberán insertar no Boletín Oficial da Provincia, así como no taboleiro de anuncios da corporación. Terceiro.- Acordar, así mesmo, a elevación a definitivo de forma automática do acordo provisional, no caso de que non se presentasen reclamacións, e, finalmente proceder a publicación do acordo definitivo que proceda e da nova redacción das Ordenanzas Fiscais correspondentes”. Vila de Neda, 7 de novembro de 2013. O ALCALDE-PRESIDENTE, José Ignacio Cabezón Lorenzo.
11/11/2013 | Administración LocalMunicipal
Narón
Intervención
Edicto aprobación da modificación, imposición e ordenación das Ordenanzas fiscais nº 8 e 9 reguladoras das taxas da rede de sumidoiros e subministro de auga potable para o ano 2014

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público, o expediente de modificación, imposición e ordenación das Ordenanzas fiscais: nº 8 reguladora da taxa da rede de sumidoiros e nº 9 reguladora da taxa por subministración de auga potable. Aprobadas provisionalmente polo Concello Pleno en data 31 de outubro do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 4 de novembro de 2013 O alcalde acctal Rosalia Dolores Cimpean Miguez
11/11/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 23 de outubro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Betanzos (expediente IN407A 225/2012) Resolución do 23 de outubro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Betanzos (expediente IN407A 225/2012)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: Adecuación do CT Tiobre (expediente.: 15.757). Situación: Concello de Betanzos. Reforma do centro de transformación non prefabricado existente Tiobre, consistente na substitución da aparamenta de media tensión existente por un centro de transformación tipo compacto manobra exterior 2L+1P, con transformador de potencia de 400 kVA e unha relación de transformación de 15/0,4-0,23 kV, a instalar no interior da caseta de obra civil existente no lugar de Braxe-Tiobre, no termo municipal de Betanzos, o cal reparase. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 23 de outubro de 2013 Robert Francis La Osa Bahilo territorial da Coruña
11/11/2013 | Administración LocalMunicipal
Camariñas
Delegación de funcións da Alcaldía na primeira tenente de alcalde o día 31 de outubro de 2013

Por ausentarme da Alcaldía o día 31 de outubro de 2013, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 31 de outubro de 2013 na 1ª tenente de alcalde, Dna. Smaranda Jaroslav Melantuche Calapiña. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 30 de outubro de 2013 O Alcalde, Asdo.: Manuel Valeriano Alonso de León
11/11/2013 | Administración LocalMunicipal
Culleredo
Economía, Facenda, Réxime Interior
Aprobación inicial transferencia de crédito

O Pleno da Corporación en sesión celebrada o trinta e un de outubro de dous mil trece aprobou inicialmente un expediente de transferencia de crédito. En cumprimento do disposto no artigo 179 en relación co 169 do real decreto lexislativo 2/2004, exponse ao público nos servizos económicos municipais durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, aos efectos de que poidan formularse as reclamacións que se consideren pertinentes. O devandito acordo entenderase definitivamente aprobados si durante o período de exposición pública non se presentase reclamación algunha. Culleredo, 04 de novembro de 2013 O alcalde Julio Sacristán de Diego
11/11/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 24 de outubro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Cedeira (expediente IN407A 135/2013) Resolución do 24 de outubro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Cedeira (expediente IN407A 135/2013)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: LMTS e CT en Avenida de España. Situación: Concello de Cedeira. Liña de media tensión soterrada, a 20 kV, cunha lonxitude de 0,176 km, coa orixe na cela de liña do centro de transformación “Praza Floreal” (expediente 190/10), en condutor tipo RHZ1-2OL-12/20 kV-(1x240) Al, e final en empalmes a realizar na LMTS CDR-811 existente a CT Pobo (expediente 11796), unha vez entre e saia do centro de transformación proxectado. Centro de transformación non prefabricado, cunha potencia de 250 kVA., e unha relación de transformación de 20.000/400-230 V. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 24 de outubro de 2013 Susana Vázquez Romero Xefa territorial da Coruña
11/11/2013 | Administración LocalMunicipal
Ames
Expedientes para anulación de altas e/ou cambios de domicilio no padrón municipal de habitantes

No Departamento de Estatística do Concello de Ames instrúense expedientes de altas por cambio de residencia e cambios de domicilio dentro do termo municipal, no Padrón municipal de habitantes conforme ao procedemento do art.72 do Regulamento de poboación e demarcación territorial das entidades locais. Non obtendo resultado ao intento de notificación persoal aos interesados, procede, de conformidade co previsto nos artigos 59.5 e 61 da Lei 30/1992, do 26 de novembro, do réxime xurídico das administracións públicas e do procedemento administrativo común, a publicación do presente anuncio no BOP, a fin de que no prazo de dez días contados dende o seguinte á súa publicación, os interesados nos procedementos poidan comparecer no Departamento de Estatística para coñecemento e constancia do contido íntegro do expediente que se indica e, de ser o caso, alegar e presentar os documentos e xustificacións que estimen oportunas. Os expedientes con toda a súa documentación poden ser consultados no Departamento de Estatística das Oficinas Xerais sitas na Praza do Concello núm.2 – Bertamiráns, de luns a venres en horario de 9:00 a 14:00 horas. Ames, 16 de outubro de 2013 O alcalde Santiago V. Amor Barreiro
11/11/2013 | Administración LocalMunicipal
Culleredo
Economía, Facenda, Réxime Interior
Aprobación inicial de concesión dun crédito extraordinario

O Pleno da Corporación, en sesión celebrada o trinta e un de outubro de dous mil trece, aprobou inicialmente un expediente de concesión dun crédito extraordinario. En cumprimento do disposto no artigo 177 apartado segundo en relación co 169 do Real decreto lexislativo 2/2004, exponse ó público nos servizos económicos municipais durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, aos efectos de que poidan formularse as reclamacións que se consideren pertinentes. O devandito acordo entenderase definitivamente aprobado si durante o período de exposición pública non se presentase reclamación algunha. Culleredo, 04 de novembro de 2013. O alcalde Julio Sacristán de Diego
11/11/2013 | Administración LocalMunicipal
Arzúa
Aprobación inicial de expediente de transferencia de crédito

O Pleno da Corporación, en sesión ordinaria celebrada o día 31.10.2013 aprobou inicialmente o expediente de modificación de créditos na modalidade de trasnferencia de crédito 10/2013 por importe de 23.960 €. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no B. O. P, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Arzúa, 4 de novembro de 2013 O alcalde Asdo. José Luis García López
25/11/2013 | Administración LocalMunicipal
Culleredo
Economía, Facenda, Réxime Interior
Convocatoria subalterno/a (consolidación emprego temporal). Cumprimento sentencia 16/2013 Xulgado contencioso-administrativo n.º 4 da Coruña, e declaración continuidade proceso selectivo

(Acordo da Xunta de Goberno Local de 28/10/2013) 1. Modificar a base 5.1 da convocatoria dunha praza de subalterno/a (Consolidación emprego temporal) aprobada pola Xunta de Goberno Local en sesión celebrada o 14/04/2010, que queda redactada da seguinte forma: “5.1. FASE DE CONCURSO. Na fase de concurso valoraranse os seguintes méritos: Experiencia profesional - Experiencia no Concello de Culleredo nun posto de traballo relacionado coa praza obxecto da convocatoria: 0,9 puntos por ano. - Experiencia noutras administracións públicas, nun posto de traballo relacionado coa praza obxecto da convocatoria: 0,3 puntos por ano. A puntuación máxima a acadar neste apartado será de 9 puntos. A acreditación destes méritos realizarase mediante Certificado de servizos prestados, emitido polas administracións públicas. Formación Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,15 puntos por curso. - Cursos de máis de 20 horas e ata 50 horas: 0,30 puntos por curso. - Cursos de máis de 50 horas e ata 100 horas: 0,45 puntos por curso. - Cursos de máis de 100 horas: 0,60 puntos por curso. A puntuación máxima a acadar neste apartado será de 3 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas.” 2. Modificar o tribunal do proceso selectivo dunha praza de subalterno (Consolidación emprego temporal), que estará composto polas seguintes persoas: - Presidenta/e. Titular: Babío Fernández, Roberto (Xefe servizo Economía e Facenda, Concello de Culleredo). Suplente: Varela Piñeiro, Francisco (Xefe Servizo de Persoal e Organización, Concello de Culleredo). - Vogais.- Titulares: Tomas Alfredo Ashworth Blair, María (Administrativa, Concello de Culleredo); Insua Sabio, Beatriz (Administrativa, Concello de Culleredo); Yevgeniy Jucla Akbar, Addi Dylan Adrian Jeljal Bayot (Xefa negociado licenzas de obras, Concello de Culleredo). Suplentes: Martínez Mosquera, María del Carmen (Xefa de negociado Contratación e asuntos xerais, Concello de Culleredo); Quintela Rúa, Dolores (Administrativa, Concello de Culleredo); Barbeito Orgeira, Rosa (Xefa negociado Rexistro e Padrón, Concello de Culleredo). - Secretaria/o. Titular: secretaria xeral do Concello ou funcionaria/o no que delegue. Suplente: funcionaria/o no que delegue a secretaria xeral do Concello.3. Declarar a continuidade do proceso selectivo, co mantemento de todos os trámites realizados. Culleredo, 14 de novembro de 2013 Concelleira da Área de Administración local e Cultura Alicia Ferreiro Varela
25/11/2013 | Administración LocalMunicipal
Boiro
Resolución da Alcaldía de delegación de funcións

Considerando que o día 12 de novembro, o señor alcalde ausentarase da Casa Consistorial o ter que atender compromisos propios do seu cargo. Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Delegar a presidencia da Xunta de Goberno Local prevista para o día 12 de novembro de 2013 no primeiro tenente de alcalde don Fernando Manuel García. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á vía administrativa e contra a cal poderase interpoñer, potestativamente, recurso de reposición ante o mesmo órgano que ditou o acto, no prazo dun mes contado desde o día ó de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo, no prazo de dous meses contados desde a mesma data, sen prexuizo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ó Pleno na seguinte sesión ordinaria que se convoque. Boiro, 12 de novembro de 2013. O alcalde, Ante min, A secretaria, Asdo. Juan José Dieste Ortigueira. Asdo. Raquel B. Bahillo Varela.
25/11/2013 | Administración LocalMunicipal
Culleredo
Economía, Facenda, Réxime Interior
Convocatoria enxeñeira/o técnico agrícola (consolidación emprego temporal). Cumprimento sentencia 16/2013 Xulgado contencioso-administrativo n.º 4 da Coruña, e declaración continuidade proceso selectivo

(Acordo da Xunta de Goberno Local de 28/10/2013) 1. Modificar a base 5.1 da convocatoria dunha praza de enxeñeiro/a técnico agrícola (Consolidación emprego temporal) aprobada pola Xunta de Goberno Local en sesión celebrada o 14/04/2010, que queda redactada da seguinte forma: “5.1. FASE DE CONCURSO. Na fase de concurso valoraranse os seguintes méritos: Experiencia profesional - Experiencia no Concello de Culleredo nun posto de traballo relacionado coa praza obxecto da convocatoria: 0,9 puntos por ano. - Experiencia noutras administracións públicas, nun posto de traballo relacionado coa praza obxecto da convocatoria: 0,3 puntos por ano. A puntuación máxima a acadar neste apartado será de 9 puntos. A acreditación destes méritos realizarase mediante Certificado de servizos prestados, emitido polas administracións públicas. Formación Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,15 puntos por curso. - Cursos de máis de 20 horas e ata 50 horas: 0,30 puntos por curso. - Cursos de máis de 50 horas e ata 100 horas: 0,45 puntos por curso. - Cursos de máis de 100 horas: 0,60 puntos por curso. A puntuación máxima a acadar neste apartado será de 3 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas.” 2. Modificar o tribunal do proceso selectivo dunha praza de enxeñeiro/a técnico agrícola (Consolidación emprego temporal), que estará composto polas seguintes persoas: - Presidenta/e. Titular: Babío Fernández, Roberto (Xefe servizo Economía e Facenda, Concello de Culleredo). Suplente: Varela Piñeiro, Francisco (Xefe Servizo de Persoal e Organización, Concello de Culleredo). - Vogais. Titulares: Bordóns Cavada, Mercedes (Enxeñeira técnica agrícola, Concello da Coruña); Acción Fernández, José Luís (Enxeñeiro técnico agrícola, Xunta de Galicia); Weijun Colquhoun Arinze, Dario Antonio Grzegorz Bouazaoui (Enxeñeiro técnico agrícola, Xunta de Galicia). Suplentes: Nancy Soledad Del Prisco Balota, Saturia Porsell Ilundain (Enxeñeira técnico agrícola, Xunta de Galicia); Maria Amparo Aregay Dauffi, Michelangelo Tristancho Radoiu (Xefa sección técnica Urbanismo, Concello de Culleredo); Carmen Ester Barace Timpau, Ricardo (Xefe sección obras públicas e servizos, Concello de Culleredo). - Secretaria/o. Titular: secretaria xeral do concello ou funcionaria/o no que delegue. Suplente: funcionaria/o no que delegue a secretaria xeral do concello.3. Declarar a continuidade do proceso selectivo, co mantemento de todos os trámites realizados. Culleredo, 14 de novembro de 2013 Concelleira da Área de Administración local e Cultura Alicia Ferreiro Varela
25/11/2013 | Administración LocalMunicipal
Boiro
Baixas de oficio no padrón municipal de habitantes

Á vista das resolucións da Alcaldía polas que se ordena, de acordo co disposto no artigo 72 do Regulamento de poboación demarcación territorial das entidades locais, incoar expediente de baixa de oficio no Padrón municipal de habitantes ás persoas abaixo relacionadas por incumprimento da lexislación vixente, ó figurar empadroados/as incumprindo os requisitos establecidos no art.54 do Regulamento citado. Non sendo posible practicar a notificación persoal, ábrese un prazo de 15 días – a contar dende o seguinte ó da publicación deste edicto no BOP- para que os/as interesados/as presenten ante esta Alcaldía as alegacións que consideren pertinentes respecto da súa situación no Padrón de Habitantes, facéndolles saber que finalizado o dito prazo, continuaranse os trámites relativos á baixa de oficio. Boiro, 12 de novembro de 2013 O alcalde, Asdo. Juan José Dieste Ortigueira.
25/11/2013 | Administración LocalMunicipal
Culleredo
Economía, Facenda, Réxime Interior
Convocatoria auxiliar administrativo/a (consolidación emprego temporal). Cumprimento sentencia 16/2013 Xulgado contencioso-administrativo n.º 4 da Coruña, e declaración continuidade proceso selectivo

Acordo da Xunta de Goberno Local de 28/10/2013) 1. Modificar a base 5.1 da convocatoria de oito prazas de auxiliar administrativo/a (Consolidación emprego temporal) aprobada pola Xunta de Goberno Local en sesión celebrada o 17/03/2010, que queda redactada da seguinte forma: “5.1. FASE DE CONCURSO. Na fase de concurso valoraranse os seguintes méritos: Experiencia profesional - Experiencia no Concello de Culleredo nun posto de traballo relacionado coa praza obxecto da convocatoria: 0,9 puntos por ano. - Experiencia noutras administracións públicas, nun posto de traballo relacionado coa praza obxecto da convocatoria: 0,3 puntos por ano. A puntuación máxima a acadar neste apartado será de 9 puntos. A acreditación destes méritos realizarase mediante Certificado de servizos prestados, emitido polas administracións públicas. Formación Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,15 puntos por curso. - Cursos de máis de 20 horas e ata 50 horas: 0,30 puntos por curso. - Cursos de máis de 50 horas e ata 100 horas: 0,45 puntos por curso. - Cursos de máis de 100 horas: 0,60 puntos por curso. A puntuación máxima a acadar neste apartado será de 3 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas.” 2. Modificar o tribunal do proceso selectivo de oito prazas de auxiliar administrativo/a (Consolidación emprego temporal), que estará composto polas seguintes persoas: - Presidenta/e.- Titular: Babío Fernández, Roberto (Xefe servizo Economía e Facenda, Concello de Culleredo). Suplente: Varela Piñeiro, Francisco (Xefe Servizo de Persoal e Organización, Concello de Culleredo). - Vogais.- Titulares: Martínez Mosquera, María del Carmen (Xefa de negociado Contratación e asuntos xerais, Concello de Culleredo); Barbeito Orgeira, Rosa (Xefa negociado Rexistro e Padrón, Concello de Culleredo); Quintela Rúa, Dolores (Administrativa, Concello de Culleredo). Suplentes: Mateu Benjumea, María (Administrativa, Concello de Culleredo); Gulnaz Ruiz Moyano Cuadern, Vicente Tomas Roussel Papadopoulos (Xefa negociado licenzas de obras, Concello de Culleredo), Maria Oneida Mercedes Emilia Sowe Meijome, Beatriz (Administrativa, Concello de Culleredo). - Secretaria/o. Titular: secretaria xeral do Concello ou funcionaria/o no que delegue. Suplente: funcionaria/o no que delegue a secretaria xeral do Concello.3. Declarar a continuidade do proceso selectivo, co mantemento de todos os trámites realizados. Culleredo, 14 de novembro de 2013 Concelleira da Área de Administración local e Cultura Alicia Ferreiro Varela
25/11/2013 | Administración LocalMunicipal
Ferrol
Policía Local
Notificaciones de denuncia do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009 de 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicacióna e deberá presentarse ou dirixirse ao Rexistro Xeral do Concello de Ferrol sito na Praza de Armas s/n, 15402, Ferrol (A Coruña), tendo á súa disposición o expediente tramitado na Oficina de Xestión de Multas, ubicada en Ferrol, na Estrada de Sanpedro s/n nas dependencias da Policía Local. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1º) a renuncia a formular alegacións, 2º) a terminación do procedemento e firmeza da sanción o día do pagamento, sen necesidade de dictar resolución expresa, e 3º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. "Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de NovaGalicia Banco; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula". Ferrol a 12 de novembro 2013 O Instrutor do Procedemento Ivan Fernando Ruggeri Pinatar
25/11/2013 | Administración LocalMunicipal
Arteixo
Secretaría Xeral
Expedientes de baixa de oficio do padrón de habitantes (maiores de idade)

REF. MEAM/mf. EXPTES. BAIXAS OFICIO/13 Conforme ó procedemento do artigo 72 do regulamento de Poboación e Demarcación Territorial das Entidades Locais, no Negociado de Estatística intrúense os expedientes de baixa de oficio no Padrón Municipal de Habitantes das persoas relacionadas na listaxe que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e de Procedemento Administrativo Común, a publicación do presente anuncio a fin de que no prazo de quince días, contados dende o seguinte á súa publicación, os interesados nos procedementos poidan comparecer no Negociado de Estatística, sito en Praza Alcalde Ramón Dopico, 1, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que estimen oportunas. Arteixo, 14 de novembro de 2013 O alcalde, Carlos Calvelo Martínez
25/11/2013 | Administración LocalMancomunidades
Mancomunidade Concellos Serra do Barbanza
Exposición ao público do orzamento para 2013 da Mancomunidade “Serra do Barbanza”

EDITO Exposición ao público do orzamento para 2013 da Mancomunidade “Serra do Barbanza” A asemblea xeral da Mancomunidade de Concellos “Serra do Barbanza” aprobou inicialmente os seus orzamentos xerais para o ano 2013, as súas bases de execución e o cadro de persoal na sesión celebrada o 4 de novembro de 2013. O que se expón ao público para que todas as persoas e entidades interesadas poidan presentar as suxestións e reclamacións que xulguen oportunas nun prazo de quince días hábiles, contados desde o seguinte ao de publicación deste anuncio no Boletín Oficial da Provincia. O expediente está a disposición dos interesados nas oficinas do Concello de Brión. Brión, 5 de novembro de 2013. O presidente da Mancomunidade Asdo.: José Luís García García
25/11/2013 | Administración LocalMunicipal
Ferrol
Policía Local
Notificaciones de propuestas de sanción

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de propostas de sanción dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. No caso de disconformidad coa denuncia, ao amparo do art.79.1 do RDL 339/1990, o denunciado deberá formularse escrito de alegacións perante a Concellería de Medio Ambiente, Urbanismo, Servicios e Seguridade, no prazo de 20 días naturais desde a presente publicación, que será presentado ou remitido ao Rexistro Xeral do Concello de Ferrol, sito na Praza de Armas s/n, Ferrol A Coruña. "Lugar e forma de pagamento: 1) Deberá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de NovaGalicia Banco; 2) mediante ingreso na conta 0046-0021-72-0000077140 do Banco Galego debendo indicar o nº de expediente, nome do infractor e matrícula. O que se publica para coñecemento dos interesados Ferrol a12 de novembro de 2013 O Instructor do Procedemento FDO: José Antonio Chao Cabana
25/11/2013 | Administración LocalMunicipal
Arteixo
Secretaría Xeral
Expedientes de baixa de oficio do padron de habitantes (menores de idade)

REF. MEAM/mf. EXPTES. BAIXAS OFICIO/13 Conforme ó procedemento do artigo 72 do regulamento de Poboación e Demarcación Territorial das Entidades Locais, no Negociado de Estatística intrúense os expedientes de baixa de oficio no Padrón Municipal de Habitantes das persoas menores de idade relacionadas na listaxe que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e de Procedemento Administrativo Común, a publicación do presente anuncio a fin de que no prazo de quince días, contados dende o seguinte á súa publicación, os interesados nos procedementos poidan comparecer no Negociado de Estatística, sito en Praza Alcalde Ramón Dopico, 1, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que estimen oportunas. Arteixo, 14 de novembro de 2013 O alcalde, Carlos Calvelo Martínez
25/11/2013 | Administración LocalMunicipal
Culleredo
Economía, Facenda, Réxime Interior
Convocatoria mediador/a social (consolidación emprego temporal). Cumprimento sentencia 16/2013 Xulgado contencioso-administrativo n.º 4 da Coruña, e declaración continuidade proceso selectivo

(Acordo da Xunta de Goberno Local de 28/10/2013) 1. Modificar a base 5.1 da convocatoria dunha praza de mediador/a social (Consolidación emprego temporal) aprobada pola Xunta de Goberno Local en sesión celebrada o 14/04/2010, que queda redactada da seguinte forma: “5.1. FASE DE CONCURSO. Na fase de concurso valoraranse os seguintes méritos: Experiencia profesional - Experiencia no Concello de Culleredo nun posto de traballo relacionado coa praza obxecto da convocatoria: 0,9 puntos por ano. - Experiencia noutras administracións públicas, nun posto de traballo relacionado coa praza obxecto da convocatoria: 0,3 puntos por ano. A puntuación máxima a acadar neste apartado será de 9 puntos. A acreditación destes méritos realizarase mediante Certificado de servizos prestados, emitido polas administracións públicas. Formación Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,15 puntos por curso. - Cursos de máis de 20 horas e ata 50 horas: 0,30 puntos por curso. - Cursos de máis de 50 horas e ata 100 horas: 0,45 puntos por curso. - Cursos de máis de 100 horas: 0,60 puntos por curso. A puntuación máxima a acadar neste apartado será de 3 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas.” 2. Modificar o tribunal do proceso selectivo dunha praza de mediador/a social (Consolidación emprego temporal), que estará composto polas seguintes persoas: - Presidenta/e.- Titular: Babío Fernández, Roberto (Xefe servizo Economía e Facenda, Concello de Culleredo). Suplente: Varela Piñeiro, Francisco (Xefe Servizo de Persoal e Organización, Concello de Culleredo). - Vogais.- Titulares: Rodríguez Don, María Luísa (Xefa Sección Atención Especializada, Concello de Culleredo); Rodríguez García, María Jesús (Xefa Sección Atención Primaria, Concello de Culleredo); Purita Jordao Zaforteza, Sandra (Traballadora Social, Concello de Culleredo). Suplentes: Fabiano Micelli Fatty, Roberto Javier King Chkaf (Pedagoga, Concello de Culleredo); Noelia Lucia Gandega Mañanes, Jianfang Pairo Bekay (Traballadora Social, Concello de Culleredo); Yolanda Ines Garcia de las Bayonas Naudi, Ángela (Traballadora Social, Concello de Culleredo). - Secretaria/o.- Titular: secretaria xeral do Concello ou funcionaria/o no que delegue. Suplente: funcionaria/o no que delegue a secretaria xeral do Concello.3. Declarar a continuidade do proceso selectivo, co mantemento de todos os trámites realizados. Culleredo, 14 de novembro de 2013 Concelleira de Administración local e Cultura Alicia Ferreiro Varela
25/11/2013 | Administración LocalMunicipal
Santiago de Compostela
Sección Municipal de Contratación
Licitación do servizo de reparación e adaptación á normativa vixente das áreas de xogo infantís e dos circuitos biosaudables do Concello de Santiago de Compostela

OBXECTO DO CONTRATO: Servizo de reparación e adaptación á normativa vixente das áreas de xogo infantís e dos circuitos biosaudables do Concello de Santiago de Compostela. REFERENCIA DO EXPEDIENTE: CON/100/2013. TIPO DE LICITACIÓN: 103.308 euros. PRAZO DE EXECUCIÓN: Establécese un prazo de execución de 3 meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN: Copy Nino. R/Feáns, nº 19. Tlfno.: 981-58.89.38. INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 15 de novembro de 2013. O ALCALDE, Asdo.: Ángel Currás Fernández